تورکیه جمهوریتی جمهوررئیسی رجب طیب ایردوغان, تلفن آرقه لی, ایتالیا باش وزیری جوزپه کونته بیلن سوزله شدی.
جمهوررئیسلیک ارتباط لر ریاستی تامانیدن بیریلگن بیانات گه کوره, تورکیه بیلن ایتالیا اورته سیده گی مناسبت لرنینگ رواجلنتیریلیشی باره سیده بحث ایتیلرایکن, منطقه مقیاسیده گی ینگی لیک لر هم بهالنتیریلدی.
جمهوررئیس ایردوغان, تورکیه بیلن ایتالیا اورته سیده گی مناسبت لر گه اهمیت بیریاتگن لیک لری نی معلوم قیلرایکن, اینگ اویغون بیر وقتده ایتالیا بیلن اوچینچی حکومت لر ارا رهبر لر ییغیلیشی نینگ تورکیه ده بولیب اوتیشی نی آرزو ایتیاتگن لیک لری نی بیلدیردی.
ایتالیا نینگ, اوروپا بیرلیگی دایره سیده تورکیه نی قوللب قووتله گن لیگی اوچون منتدارچیلیک بیلدیرگن جمهوررئیس ایردوغان, ایتالیا نینگ, اوروپا بیرلیگی نی شرقی اورته ییر دینگیزی ده یخشی نیتلی و حقیقت اساسی گه ایگه بیر سیاست آلیب باریش گه کوندیره دیگن لیگی گه ایشانگن لیگی نی معلوم قیلدی.
عینی دمده جمهوررئیس ایردوغان, ایتالیا نینگ, لیبیا ده ملی کیلیشوو حکومتی بیلن همکارلیگی نی مثبت بیر قدم اوله راق بهالنتیریاتگن لیگی نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
